Noord-Korea se Kim dreig weer met kernrampKim Jong-un Die Noord-Koreaanse diktator, Kim Jong-Un, het in sy Nuwejaarsboodskap wat landswyd uitgesaai is, opnuut gedreig dat ‘n kernoorlog met rampspoedige gevolge kan uitbreek. Ook die VSA sal nie ongeskonde daarvan afkom nie, het Kim gedreig. Hy het gewaarsku dat ‘n klein militêre insident per ongeluk weens die plofbare situasie in ‘n volskaalse oorlog kan ontaard. Hy het ook vir die eerste keer sy oom, die invloedryke Jang Song-Thaek wat hy onlangs laat aankeer en teregstel het, gekritiseer. Hy het Jang as ‘n “vuilgoed” beskryf en gesê sy bewind is besig om “vuilgoed uit te roei”.